Funkcia samotného fénu je jasná, jeho úlohou je vlasy vysušiť. Druhým elektrospotrebičom v tomto názvosloví je kulma na vlasy, jej úlohou je pre zmenu vlasy tvarovať, vytvárať kučery či celé účesy, nie však sušiť. Kulmofén, ako už názov napovedá, je kombináciou fénu a kulmy. Na sušenie a tvarovanie účesu využíva horúci vzduch, disponuje hlavicou s kefou, vlasy tak prečesávate, sušíte a zároveň tvarujete. Avšak nie každému musí tento spôsob tvarovania účesu či sušenia vlasov vyhovovať. Najčastejšie kulmofén používajú spotrebitelia, ktorí si cielene a pravidelne účes tvarujú. Ak vám ide o rýchle sušenie vlasov, odporúčame určite siahnuť po klasickom alebo profesionálnom féne na vlasy.\r